
Verzija 2 


Preporuke za sigurno održavanje pogreba, posljednjih ispraćaja 
i polaganja urni za vrijeme epidemije bolesti COVID-19 


Ove se preporuke odnose na provedbu mjera prilikom organiziranja i provođenja pogreba, posljednjih 
ispraćaja i polaganja urni, a donose se radi zaštite obitelji preminule osobe, pogrebnika i ostalih sudionika. 


1. Opće preporuke 





Pojačana osobna higijena. Treba izbjegavati rukama dodirivati usta, nos, oči i lice. Kod kašljanja i kihanja 
usta i nos prekrivaju se laktom ili papirnatom maramicom koju poslije treba odbaciti u koš za otpad s 
poklopcem te treba dezinficirati ruke. Pri kašljanju i kihanju treba okrenuti lice od drugih osoba. Treba 
izbjegavati izražavanje sućuti uobičajenim kondoliranjem. 


Fizička udaljenost. Za cijelo vrijeme boravka u svim prostorima, uključujući dolazak i odlazak, preporučuje 
se održavanje fizičkog razmaka između osoba (sudionici, predstavnici vjerskih zajednica i osoblje) od 
1,5 metra. Pravilo fizičke udaljenosti ne mora se primjenjivati između članova istog kućanstva ili osoba 
koje su uobičajeno u bliskom kontaktu. 


Maske za lice. Preporučuje se korištenje maske za lice ili medicinskih maski tijekom boravka u zatvorenim 
prostorima ako ne onemogućavaju obavljanje posla za djelatnike i ostalo osoblje ili aktivnosti sudionika. 
Upute za pravilno korištenje maski za lice dostupne su na sljedećoj poveznici: https://bit.ly/3caB81N 


Dnevno mjerenje tjelesne temperature. Sudionici, predstavnici vjerskih zajednica, kao i osoblje trebaju 
prije ispraćaja izmjeriti tjelesnu temperaturu. Ako je tjelesna temperatura u jutarnjim satima viša od 
37,2"C, ako se osoba osjeća bolesno ili ima bilo koje znakove bolesti (odnosi se na sve simptome i znakove 
bolesti, ne samo na bolesti dišnih puteva), ne preporučuje se odlazak na posao, odnosno sudjelovanje na 
pogrebu. 


Evidencija. Za obrede i ispraćaj preporučuje se vođenje evidencije sudionika i osoblja radi lakšeg praćenja 
kontakata u slučaju eventualne pojave zaraze virusom SARS-CoV-2 pri čemu će se prikupljati osnovni 
podatci: ime, prezime, datum rođenja i broj telefona. 


Raspored. Osigurati dovoljan vremenski razmak između pogreba da se mogu provesti sve mjere čišćenja i 
dezinfekcija prostorija nakon svakog pogreba, posebno uzimajući u obzir često dodirivane predmete i 
površine. 


2. Organizacija i održavanje pogreba 





Ograničenje ukupnog broja sudionika. Najveći broj sudionika koji mogu istovremeno boraviti u 
zatvorenim i na otvorenim prostorima, uz poštovanje preporučenog fizičkog razmaka od 1,5 metra među 
sudionicima, organizatori će odrediti sukladno veličini prostora vjerskih objekata i objekata predviđenih za 
ostale dijelove ispraćaja. 


Ožalošćene osobe koje su u samoizolaciji: 


e  Ožalošćenim osobama članovima obitelji koje su u propisanoj samoizolaciji zbog moguće 
izloženosti virusu SARS-CoV-2 treba omogućiti dolazak na pogreb, posljednji ispraćaj. Propusnicu 
izdaje županijski stožer civilne zaštite na temelju zahtjeva osobe. 

* Ne smiju dolaziti na pogreb, posljednji ispraćaj ili polaganje urne ako imaju povišenu tjelesnu 
temperaturu ili simptome respiratorne bolesti, čak i ako su vrlo blagi. 

* Trebaju se pridržavati propisanog razmaka od 1,5 metra od drugih osoba, propisanih općih 
higijenskih mjera, koristiti vlastiti prijevoz i koristiti medicinsku masku kojom će prekriti nos i usta. 


Obavijest o smrti. Osmrtnica smije sadržavati uobičajene podatke o mjestu i vremenu održavanja 
pogreba, posljednjeg ispraćaja i polaganju urne. 


Glazbene usluge. Glazbene izvedbe preporučuje se održavati samo sukladno evidenciji i s točno 
navedenim izvođačima. Preporuka je da se izvođači postave na udaljenost od 4 metra od ostalih sudionika 
ispraćaja. Razmak od 2 metra preporučuje se između izvođača pjevačkih dionica i od njih te između 
glazbenika s puhačkim instrumentima. 


Posluživanje i konzumacija hrane i pića. Obavlja se prema Preporukama za sprječavanje infekcije u 
ugostiteljskim objektima koje su dostupne na sljedećoj poveznici: —https://bit.ly/3epLcVT 


Preporuke za catering usluge dostupne su na sljedećoj poveznici: — https://bit.ly/2M2Soe 
Posuđe. Čaše, ostalo posuđe i ostale predmete ne treba dijeliti s drugim osobama. 


Maksimalna zaštita posjetitelja i zaposlenika. Prilikom interakcije s posjetiteljima osoblje treba koristiti 
zaštitnu masku koja prekriva nos i usta. Treba im stalno biti na raspolaganju dezinfekcijsko sredstvo kojim 
će redovito dezinficirati ruke. 


3. Higijena prostora 





Klimatizacijski uređaji, uređaji za grijanje i ventilaciju. Opća preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju ventilacijskih 
sustava posebnu pozornost posvetiti praćenju stanja filtara i održavanju pravilnog stanja brzina zamjene 
zraka u zatvorenom prostoru. Treba provjeriti pravilno funkcioniranje opreme za ventilaciju i izmjenu 
zraka. Preporučuje se ventilacija povećanim postotkom vanjskog zraka koji cirkulira u sustav te način rada 
bez recirkulacije kako bi se poticale promjene zraka koje smanjuju koncentraciju potencijalno zaraznih 
čestica. 


Čišćenje prostora. Često dodirivane površine kao što su kvake na vratima, radne površine, rukohvati te 
druge dodirne površine koje koristi veći broj osoba neophodno je dezinficirati prije početka pogreba. Pri 
planiranju rasporeda vjerskih i ugostiteljskih objekata potrebno je osigurati dovoljno vremena za ulazak i 
izlazak sudionika te u slučaju dva uzastopna događanja omogućiti dovoljno vremena za dezinfekciju 
prostora. 


Detaljnije upute dostupne su na sljedećim poveznicama: 
* —Bezoboljelih od COVID-19: https://bit.ly/2VLkkt3 
* Osobe pod sumnjom ili oboljele od COVID-19: https://bit.ly/3d1WmisS. 


4. Primanje suradnih djelatnika 





Suradni djelatnici. Dolazak drugih osoba (npr. usluga dostave cvijeća i svijeća) treba organizirati na način 
da se prije dolaska te osobe telefonski najave radi dolaska i prethodno kod kuće izmjere tjelesnu 
temperaturu u jutarnjim satima. Ako je tjelesna temperatura viša od 37,2 “C u jutarnjim satima, ako se 
osoba osjeća bolesno ili ima bilo koje znakove bolesti (odnosi se na sve simptome i znakove bolesti, ne 
samo na bolesti dišnih puteva), odgađa planiranu aktivnost te se telefonom javlja nadležnom obiteljskom 
liječniku. 


